CELEX: C2004/168/08
Language: da
Date: 2004-06-26 00:00:00
Title: Sag C-205/04: Sag anlagt den 7. maj 2004 af Kommissionen for De Europæiske Fællesskaber mod Kongeriget Spanien

26.6.2004   
            
            
               DA
            
            
               Den Europæiske Unions Tidende
            
            
               C 168/4
            
         Sag anlagt den 7. maj 2004 af Kommissionen for De Europæiske Fællesskaber mod Kongeriget Spanien
   (Sag C-205/04)
   (2004/C 168/08)
   Ved De Europæiske Fællesskabers Domstol er der den 7. maj 2004 anlagt sag mod Kongeriget Spanien af Kommissionen for De Europæiske Fællesskaber ved D.G. Rozet, som befuldmægtiget, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Det fastslås, at Kongeriget Spanien har tilsidesat sine forpligtelser i henhold til EF-traktatens artikel 39 og artikel 7 i Rådets forordning (EØF) nr. 1612/68 (1) af 15. oktober 1968 om arbejdskraftens frie bevægelighed inden for Fællesskabet, da det ikke har udstedt lovbestemmelser, som udtrykkeligt foreskriver, at der ved ansættelse i den offentlige forvaltning i Spanien skal tages hensyn til tidligere ansættelse i den offentlige forvaltning i andre medlemsstater ved fastsættelsen af de ansattes økonomiske rettigheder.
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter:
   Ifølge Domstolens praksis, artikel 39 EF og artikel 7 i Rådets forordning (EØF) nr. 1612/68 af 15. oktober 1968 om arbejdskraftens frie bevægelighed inden for Fællesskabet er medlemsstaterne forpligtet til hvad angår EF-borgeres adgang til og indplacering i den offentlige forvaltning samt fastsættelsen af deres anciennitet at tages hensyn til den anciennitet og faglige erfaring, som de har erhvervet i en anden medlemsstats offentlige forvaltning. Spansk ret indeholder ikke på nuværende tidspunkt nogen bestemmelser som med den fornødne juridiske klarhed anerkender, at der ved fastsættelsen af de ansattes økonomiske rettigheder tages hensyn til deres tidligere ansættelse i andre medlemsstaters offentlige forvaltning.
   
      (1)  EFT 1968 II, s. 467.